জানা যায়, জনৈক আবদুল মোতালেব বয়োবৃদ্ধ হওয়াতে চলাফেরায় অক্ষম হয়ে পড়েন। যার কারণে তার দৈহিত্র মো. শাহজাহানকে গত বছরের ২০ ফেব্রুয়ারি ও ১৬ নভেম্বর দলিলমূলে আমমোক্তার নিযুক্ত করেন। এরপর খাজনা আদায়ে তহশীল অফিসে গেলে মোতালেব তার বোন থেকে ক্রয়কৃত প্রায় ৬ শতক জমি তার নামে রেজিষ্ট্রি হলেও ভুলবশত বিএস রেকর্ডে জরীপ হয়নি বলে জানতে পারেন তারা। এ কারণে গত বছরের ২২ নভেম্বর আমমোক্তারমূলে মো.শাহজাহান বাদী হয়ে এসব জমির বিএস জরীপ সংশোধনের জন্য আনোয়ারা সহকারী জজ আদালতে মামলা করেন। আদালত তা আমলে নিয়ে নিস্পত্তির জন্য পূর্ববর্তী নামীয় ওয়ারিশদের নোটিশ জারি করেন।